Referat, 4. møde, torsdag d. 31. januar 2019 kl. 13-16 i byrådssalen

**Referent: Kristine Mørk Brandsborg**

**Dirigent: Karim Kaddoura**

# 13.00-13.15 VELKOMMEN v/Karim

Navneopråb og gennemgang af regler for byrådsmøder.
Indsuppleringer: Christian, Benjamin, Andreas, Barbra, Jens og Caroline.

Dima ankommer 13.30.

Abukar, Suweyda, Abdullah og Karim går kl. 15.

Stine overtager pladsen som byrådssekretær fra Amalie, der har sygeorlov.

## Kammeratskabsprisen v./borgmester Karim

## Status på skoledebat v./viceborgmester Oliver

## Invitationer til arrangementer

Børn og Unges Grundlovsdag d. 4. juni.

Alle børn og unge i Aarhus Kommune inviteres af ÅUF til at deltage og sætte fokus på børn og unges rettigheder.

Mulighed for at deltage og gøre reklame for BUB. Arrangementet afholdes tre forskellige steder, og det ville være fedt med repræsentanter for BUB alle tre steder.

# 2. 13.15-13.25 Oplæg til debat; Elevinddragelse som forslag v./ungebyrådsmedlem Igran

Ønske om mere elevinddragelse for at motivere eleverne til at deltage mere i undervisningen.

Der findes flere forskellige organisationer/foreninger, man kunne samarbejde med, fx Danske Skoleelever.

## Meninger fra salen:

Elevinddragelse er en god idé, der kunne bidrage til at gøre eleverne mere motiverede i undervisningen.

Hvor stor en rolle skal elevrådet spille? Igran: forslaget omhandler i højere grad et samarbejde mellem lærerne og den enkelte klasse frem for inddragelse af elevrådet.

Naturligvis kan vi i BUB ikke ændre på, hvad der er pensum, men man kan give eleverne indflydelse på, *hvordan* de skal lære pensum.

## Afstemning (27 medlemmer til stede):

19 for, 5 imod og 3 blankt.

Det er vedtaget, at forslaget tages videre - på næste BUB-møde skal det diskuteres, hvordan der skal arbejdes med forslaget.

# 3. 13.25-13.35 Oplæg og behandling af forslaget ’Borgerserviceplatform til unge’

Forslagets to dele læses højt.

**Del 1:**

Løn, tips til jobsamtaler, CV-skrivning, jobsøgning samt økonomi generelt må meget gerne også komme med.

**Del 2:**

Magistraten gav på magistratsmødet udtryk for at være meget for ideen.

Det skal være simplet at finde rundt på hjemmesiden, så man hurtigt kan finde frem til de informationer, der specifikt retter sig til de unge.

Der er ikke tale om et ”borgerservice version 2”, men snarere en guide til at bruge borgerservice - borgerservicehjemmesiden eksisterer jo allerede, men det er måske vanskeligt for unge at bruge/overskue den.

## Afstemning om ovenstående ændringer til forslaget (28 medlemmer til stede):

27 for, 0 imod og 1 blankt.

## Afstemning om det samlede forslag (28 medlemmer til stede):

27 for, 0 imod og 1 blankt.

# 4. 13.35-14.05 Valgforberedelser til næste ungebyrådsvalg

## Grunde til at stille op (hvad der har motiveret dem):

* Man vil sige sin mening.
* Man vil deltage i politik og få indflydelse.
* Det er vigtigt at få nogle BUB-medlemmer fra hele Aarhus Kommune - også nogle med indblik i livet lidt længere ude på landet/de små skoler.
* Fedt at kunne repræsentere en masse andre unge, når man stiller op.
* Fedt at komme ind i BUB og gøre en forskel sammen med andre fra kommunen/sit område.
* Senaterne og fællesskabet samt turene/arrangementerne her motiverede også.

## Hvad der hjalp dem til at tage beslutningen om at stille op:

* Tovholderbesøg ude på skolerne.
* Senaterne og de ture, der er her.

## Eventuelle problemer:

* Der er ikke nok information om BUB ude på gymnasierne, selvom en hel del elever her er stemmeberettigede pga. deres alder.
* At lave en valgvideo er enormt grænseoverskridende for mange og kan være det, som afholder dem fra at stille op - i sig selv fungerer det godt, men måske kunne man gøre mere reklame for det fede ved at være i BUB ved at lade de unge tale med andre unge om det, plus hvor nemt det faktisk er at lave valgvideoen - video er nemlig et meget oplagt medie at bruge, fordi det fremstår mere personligt end fx bare en valgtekst.
	+ Eventuelt kunne man gøre det valgfrit at lave en video, så man godt kan stille op, selvom man ikke har en video.
	+ Det er svært at finde et bedre alternativ til en video.

## Hvad kan vi gøre i fremtiden:

* Information om BUB allerede i 6. klasse kan få elever her til at stille op, når de kommer i 7. klasse.
* Forslag om at 6. og 7. klasser overværer et BUB-møde, så det ikke er så fremmed for dem, OG så man viser dem, at BUB har indflydelse på det voksne byråd.
* Flere tovholder-besøg.
* Det skal være mere tydeligt for de unge i folkeskolerne, hvad der foregår i BUB, og hvad BUB har indflydelse på.
* Skolebesøgskampagnen sidste år var rigtig god.
* Medlemmer fra BUB skal med ud på skolebesøgene - eller i hvert fald en video af dem, der fortæller, hvad de har fået ud af at være med.
* Senaterne bør også overvære et BUB-møde for at have indblik i, hvad der foregår, og vurdere, om de har lyst til selv at stille op næste gang.

## Hvad man fortæller om at være i BUB:

* Tid:
	+ Det er meget forskelligt for hvert medlem, hvor meget tid man bruger på det.
	+ Man skal forberede sig, men det er forskelligt, hvor meget man gør det.
	+ Som regel 6-8 timer om måneden inkl. Senatsmøder.
* Hvad man laver:
	+ Man arbejder med forslag til det voksne byråd og taler om, hvad der sker i kommunen.
	+ Man får lov at sige sin mening og diskutere med andre unge.
	+ Man får mad og kage og hygger sig sammen.
	+ Man tager på ture sammen, men arbejder også med ting, man brænder for eller gerne vil ændre.

# 14.05-14.35 Pause

# 5. 14.35 Oplæg og behandling af forslaget ’Bedre uddannelsesvejledning’

**Del 1:**

”Ungebyrødderne” skal ændres til Børne- og ungebyrådet for at lyde mere professionelt.

Skal brobygning være obligatorisk i 9. klasse?

## Afstemning om, hvorvidt brobygning i 9. klasse skal være frivilligt (28 medlemmer til stede):

6 for, 18 imod og 4 blankt = forslaget ændres ikke på dette punkt, og brobygning skal således stadig være obligatorisk i både 8. og 9. klasse.

**Del 2:**

Også her rettes ”Ungebyrødderne” til Børne- og ungebyrådet.

**Del 3:**

En løsning kunne også være at lade de uddannelsesparate elever snakke med elever på ungdomsuddannelser (i stedet for med en UU-vejleder) for at få afklaring på de spørgsmål, de har.

De ikke-uddannelsesparate får hjælp ved UU-vejlederen til at skrive ansøgninger og lignende, men de uddannelsesparate føler også, at de kan bruge denne hjælp. Det er ikke altid, at forældrene kan hjælpe.

## Afstemning om det samlede forslag:

Enstemmigt vedtaget.

NB! Det er vigtigt, at forslaget ikke på nogen måde virker til at se ned på nogen af uddannelserne.

# 6. 15.00-15.05 Udkast til de nye BUB-vedtægter v./MBU

1. I stedet for fire UngiAarhus-områder bliver der nu fem.
2. Man skulle tidligere være 13 år for både at stemme og stille op til BUB. Dette kan gøre valgprocessen besværlig i nogle klasser, hvor eleverne ikke har samme alder. Derfor siger man nu ”fra 7. klasse til og med 17 år” i stedet.
3. Ved sidste valg var der i Vest-området fredsvalg grundet mangel på kandidater. Derfor vil der fremover blive mulighed for at rykke mandater/kandidater rundt mellem områderne, så der kommer valg i alle områder.

# 7. 15.15-16.00 Argumentationsøvelser

# 8. 16.00 Oprydning og afslutning

Børne- og ungebyrådet 2018/19

Dagsorden 4. møde torsdag d. 31. januar 2018

Kl. 13.00 -16.00 i byrådssalen.

12:30 



 !!"#$

% %&''%&%()

 !\*$

 #\*+

 ,

-%&%(%&.(+/0"0

&%&.(%.'(+/010

.%.'(%.-')/

%.-'%..'2

(%..'%(''+/34\*,

5%(''%(%(66/\* 6

5%(%(%5''$

7%5'' +